钦定古今图书集成/明伦汇编/氏族典/第448卷 > 《廖用贤尚友录》 > 沈巑之
## 钦定古今图书集成/明伦汇编/氏族典/第448卷 > 《廖用贤尚友录》 > 沈巑之

按《万姓统谱》：巑之，吴兴人。性疏直，仕宋为丹徒令。在
县以清廉不事左右，浸润日至，遂锁系上方叹曰：“一
见天子足矣。”武帝召问曰：“复欲何言？”答曰：“臣坐清，所
以获罪。”帝问清何以获罪，曰：“无以承奉要人。”帝曰：“要
人为谁？”巑之以手板四面指，后知其无罪，重除丹徒
令。